સ્વનિર્ભર શાળા સંચાલક મંડળના પ્રમુખ દીપક રાજ્યગુરુએ જણાવ્યું હતું કે સરકાર નવરાત્રીનું વેકેશન પાછું નહીં ખેંચે તો અમે હાઇકોર્ટનો સહારો લઇશું. વિવાદોની વચ્ચે અમદાવાદની કેટલીક શાળાઓએ નવરાત્રી વેકેશનની જાહેરાત કરી દીધી છે. સરકારની ગ્રાન્ટ પર ચાલતી સરકારી અને ગ્રાન્ટેડ શાળાઓએ વેકેશનનું પરિપત્રનું પાલન ફર્‌જિયાત કરવું પડશે, પરંતુ તે બાબતે છુપો રોષ અને નારાજગી બહાર આવી રહ્યા છે. નામ ના આપવાની શરતે કેટલાક શાળા સંચાલકોએ ગ્રાન્ટમાંથી લાખ રૂપિયાનો દંડ કપાઇ જાય તો પણ સ્વીકારવાની તૈયારી કરી લીધી છે. આ તમામ વિવાદો વચ્ચે વાલીઓમાં અવઢવ છે કે ખરેખર શું થશે. તો હવે સરકાર પણ જા ખાનગી શાળા સંચાલકો હાઇકોર્ટમાં જાય તો શું કરવું તેની રણનીતિ તૈયાર કરી રહી છે.